CELEX: 32016D1861
Language: ro
Date: 2016-10-14 00:00:00
Title: Decizia de punere în aplicare (UE) 2016/1861 a Comisiei din 14 octombrie 2016 privind modificarea Deciziei de punere în aplicare 2012/830/UE privind o contribuție financiară suplimentară la programele de control, inspecție și supraveghere în domeniul pescuitului ale statelor membre pentru anul 2012 [notificată cu numărul C(2016) 6477]

20.10.2016   
            
            
               RO
            
            
               Jurnalul Oficial al Uniunii Europene
            
            
               L 284/33
            
         DECIZIA DE PUNERE ÎN APLICARE (UE) 2016/1861 A COMISIEI
   din 14 octombrie 2016
   privind modificarea Deciziei de punere în aplicare 2012/830/UE privind o contribuție financiară suplimentară la programele de control, inspecție și supraveghere în domeniul pescuitului ale statelor membre pentru anul 2012
   
      
         [notificată cu numărul C(2016) 6477]
      
   
   (Numai textele în limbile bulgară, daneză, engleză, finlandeză, franceză, germană, greacă, italiană, letonă, lituaniană, malteză, neerlandeză, polonă, portugheză, spaniolă și suedeză sunt autentice.)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 508/2014 al Parlamentului European și al Consiliului din 15 mai 2014 privind Fondul european pentru pescuit și afaceri maritime și de abrogare a Regulamentelor (CE) nr. 2328/2003, (CE) nr. 861/2006, (CE) nr. 1198/2006 și (CE) nr. 791/2007 ale Consiliului și a Regulamentului (UE) nr. 1255/2011 al Parlamentului European și al Consiliului (1), în special articolul 129 alineatul (2),
   având în vedere Regulamentul (CE) nr. 861/2006 al Consiliului din 22 mai 2006 de stabilire a măsurilor financiare comunitare pentru punerea în aplicare a politicii comune în domeniul pescuitului și în domeniul dreptului mării (2), în special articolul 21,
   întrucât:
   
               (1)
            
            
               Statele membre au transmis Comisiei, în conformitate cu articolul 20 din Regulamentul (CE) nr. 861/2006, programele lor de control în domeniul pescuitului pentru 2012, împreună cu cererile pentru acordarea unei contribuții financiare a Uniunii la cheltuielile legate de desfășurarea proiectelor incluse în aceste programe.
            
         
               (2)
            
            
               Prin Decizia de punere în aplicare 2012/830/UE (3), Comisia a stabilit suma maximă pentru fiecare proiect și rata contribuției financiare din partea Uniunii în limitele prevăzute la articolul 15 din Regulamentul (CE) nr. 861/2006, precum și condițiile în care poate fi acordată această contribuție.
            
         
               (3)
            
            
               Articolul 2 din Decizia de punere în aplicare 2012/830/UE prevede că toate plățile pentru care se solicită rambursarea trebuie efectuate de statul membru în cauză până la 30 iunie 2016 și că plățile efectuate după acest termen nu sunt eligibile pentru rambursare.
            
         
               (4)
            
            
               În prima jumătate a anului 2016, mai multe state membre au informat Comisia că au întâmpinat dificultăți în ceea ce privește respectarea termenului respectiv în contextul crizei financiare, precum și al dificultăților tehnice întâmpinate.
            
         
               (5)
            
            
               Pentru a se asigura că statele membre sunt în măsură să continue executarea acestor proiecte și că nu le vor abandona odată cu întreruperea de către Comisie a rambursărilor începând cu a doua jumătate a anului 2016, termenul prevăzut la articolul 2 din Decizia de punere în aplicare 2012/830/UE ar trebui prelungit până la 31 martie 2017, cu efect retroactiv de la 1 iulie 2016.
            
         
               (6)
            
            
               Prin urmare, Decizia de punere în aplicare 2012/830/UE ar trebui modificată în consecință.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului pentru pescuit și acvacultură,
            
         ADOPTĂ PREZENTA DECIZIE:
   Articolul 1
   La articolul 2 din Decizia de punere în aplicare 2012/830/UE, prima teză se înlocuiește cu următorul text:
   
      „Toate plățile pentru care se solicită rambursarea trebuie efectuate de statul membru în cauză până la 31 martie 2017.”
   
   Articolul 2
   Prezenta decizie se aplică de la 1 iulie 2016.
   Articolul 3
   Prezenta decizie se adresează Regatului Belgiei, Republicii Bulgaria, Regatului Danemarcei, Republicii Federale Germania, Irlandei, Republicii Elene, Regatului Spaniei, Republicii Franceze, Republicii Italiene, Republicii Letonia, Republicii Lituania, Republicii Malta, Regatului Țărilor de Jos, Republicii Austria, Republicii Polone, Republicii Portugheze, Republicii Finlanda, Regatului Suediei și Regatului Unit al Marii Britanii și Irlandei de Nord.
   
      Adoptată la Bruxelles, 14 octombrie 2016.
      
         
            Pentru Comisie
         
         Karmenu VELLA
         
            Membru al Comisiei
         
      
   
   
      (1)  JO L 149, 20.5.2014, p. 1.
   
      (2)  JO L 160, 14.6.2006, p. 1.
   
      (3)  Decizia de punere în aplicare 2012/830/UE a Comisiei din 7 decembrie 2012 privind o contribuție financiară suplimentară la programele de control, inspecție și supraveghere în domeniul pescuitului ale statelor membre pentru anul 2012 (JO L 356, 22.12.2012, p. 78).